વેરાવળમાં સોમનાથ રોડ પર ભાલકા હાઉસીંગ સોસાયટીમાં રહેતા બે સગા જોડીયા ભાઇ આસીફ અને સીદીક રતાંધળાની બીમારીથી પીડાતા હોય અને આંખે ઓછું દેખાતું હોય બંનેએ પંખાનાં હુકમાં દોરડું બાંધી ગળાફાંસો ખાઇ લેતા મોત નિપજયાં હતાં. આ ઘટનામાં પરિવારજનોની વાત માનીએ તો બંને જોડીયા હોય અને બંનેની ઉંમર 25 વર્ષની તેમજ આંખે ઓછું દેખાતું હોય રતાંધળાપણાની બીમારીથી પીડાતા હતાં. આસીફ કોલ્ડ્રીંકસની દુકાનમાં નોકરી કરતો હોય આંખની બીમારીથી બપોરનાં 3 થી 4 ની વચ્ચે ઘરે પરત આવી જતો. જયારે સીદીક ઘરે જ રહેતો. મોટાભાઇ ઇમ્તીયાઝ બંનેને સાચવતો હતો. બંને શનિવારે મોડી સાંજે જમી રૂમમાં સુવા જતાં રહેલ. રવિવારે સવારે રૂમમાંથી બહાર ન નિકળતાં પરિવારનાં સભ્યોએ દરવાજો ખટખટાવતાં કોઇ જવાબ ન મળતાં ફોન કરી ઇમ્તીયાઝભાઇ બચુભાઇ શેખને બોલાવી લીધેલ અને બારીમાંથી નજર કરતાં ગળાફાંસો ખાધેલી હાલતમાં જોવા મળતાં હેબતાઇ ગયા હતાં.